**ELŐTERJESZTÉS**

**Körmend Város Önkormányzata Képviselő-testülete 2023. június 30- i rendkívüli ülésére**

Tárgy: Vételi jog alapítása helyett adásvételre áttérésd

Tisztelt Képviselő-testület!

Az MHSZ-ként ismert ingatlan eladásáról az Önkormányzat korábban döntött már, ill. döntött az Önkormányzat arról is, hogy az 1920/19 hrsz-ú ingatlan egy részére ( 5649 m2-re) vonatkozóan vételi jogot enged annak a pályázónak a javára, aki az MHSZ értékesítésekor a legjobb ajánlatot tette (Merito Rent Ingatlanhasznosító és Befektető Zrt- azzal, hogy e cégnek joga van kijelölni más, érdekeltségébe tartozó céget az adásvétel megkötésére.)

Az elmúlt időszakban a beruházó elkészítette az építési engedélyezési terveket, és benyújtotta azokat engedélyezésre. Jelen pillanatban az építési eljárás szünetel, mert meg kellett várni hozzá a Képviselő-testület általi HÉSZ módosítást (hogy az 1895 és az 1920/19 hrsz-ú ingatlan egy építési övezetbe kerülhessen.) A HÉSZ módosítás után most a telekalakítás van folyamatban, és csak ezt követően jön létre a konkrét építési telek.

Erre való tekintettel javasoljuk azt, hogy az 1920/19 hrsz-ú ingatlan egy része vonatkozásában már ne vételi jog alapítására kerüljön sor, hanem az is kerüljön már most értékesítésre, mert csak így tud létrejönni az az építési telek, amire az építési engedélyt a beruházó megkérte. Az értékesítés egyéb feltételeit már elfogadta a Képviselő-testület.

Az Önkormányzat is eleget tett a kötelezettségének, kiürítette az MHSZ melletti lakóingatlant és magát az MHSZ épületét is, így az Önkormányzat részéről nincs akadálya a szerződéskötésnek.

Kérem, hogy döntsön mindenről a Képviselő-testület.

**HATÁROZATI JAVASLAT**

Körmend Város Önkormányzata Képviselő-testülete hozzájárul ahhoz, hogy az Önkormányzat összevonja a csatolt vázrajz alapján a körmendi 1895 és 1897/3 hrsz-ú ingatlanokat, és az így létrejövő egy ingatlant egy adásvétel keretében értékesítse a Merito Rent Ingatlanhasznosító- és Befektető Zártkörűen Működő Részvénytársasággal (7632 Pécs, Árnyas liget 6. fszt. 1.) kötött adásvételi előszerződésben foglaltak alapján, a Képviselő-testület által már korábban megállapított vételár mellett.

**Bebes István**

**polgármester**